Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
22 ก.ค. 2558

กลุ่มพลังงานกดดัน SET ต่อ…แต่เริ่ม ลุ้น ฟื้นตัวในกลุ่มธนาคาร
ดัชนี SET อยู่ที่ 1,445.37 จุด -2.07 จุด -0.14% ปริมาณซื้อขาย 21,965  ลบ.
แนวรับ :          1,440/1,430          แนวต้าน :          1,450/1,456
สรุปทิศทางและแนวโน้มตลาด
กลุ่มพลังงานกดดัน SET…ขณะที่กลุ่มธนาคารเริ่มมีสัญญาณ “ฟื้นตัว” : SET ปรับลดลงต่อเนื่องตั้งแต่เปิดตลาด ตามการปรับลดลงของตลาดหุ้นโลกที่ปรับลดลง และ Sentiment ที่อ่อนแอหลังจากหลุดแนวรับสำคัญที่ 1,450 จุด เมื่อวานนี้ โดยหุ้นกลุ่มพลังงาน อย่าง PTT PTTEP เป็นปัจจัยหลักที่กดดันตลาดในช่วงเช้าที่ผ่านมา ขณะที่หุ้นกลุ่มธนาคารเริ่มมีสัญญาณ “ฟื้นตัว” โดยเฉพาะ KTB ที่ปรับสูงขึ้นเหนือแนวต้านระยะสั้นที่ 17.10 บาท จะมีเป้าหมายการฟื้นตัวที่ 17.70-17.90 บาท ผลการดำเนินงาน 1Q15 ขยายตัว +11% y-y และ 7% q-q เป็น 8.4 พันล้านบาท (แม้ตั้งสำรองเพิ่มขึ้นป็น 7.5 พันล้านบาท +14% y-y และ 102% q-q รองรับหนี้ของ SSI แล้วก็ตาม) ขณะที่ในทางพื้นฐานปัจจุบันซื้อขายที่ PE 7.75x (ค่าเฉลี่ยกลุ่มธนาคารที่ 9.76x) และ PBV 0.93x อิง Expected ROE ปี 2015 ที่ 12.4% (ค่าเฉลี่ยกลุ่มธนาคารที่ 1.25x อิง ROE 12.8%) และให้อัตราผลตอบแทนจากเงินปันผลสูงเป็นอันดับต้นๆ ในกลุ่มธนาคารที่ 5.2% ปีนี้
แนะนำ “Selective” กลุ่มรับเหมาฯ สื่อสาร และ “ซื้อ” EA: กลยุทธ์หลักแนะนำ “Selective” กลุ่มสื่อสาร อย่าง INTUCH ADVANC TRUEIF และรับเหมาฯ CK STEC SEAFCO ต่อไป รวมไปถึง “ซื้อ” EA ด้วยเป้าหมายพื้นฐาน 30 บาท จาก 1) ผลการดำเนินงาน 2Q15 เติบโตแกร่งเป็น 800 ล้านบาท หรือ +38% q-q และ +96% y-y และคงคาดการณ์กำไรทั้งปีที่ 3.05 พันล้านบาท หรือ +89.4% y-y และด้วยกำลังการผลิตไฟฟ้าที่เพิ่มขึ้นในปี 2016 (การก่อสร้างโรงไฟฟ้าพลังงานแสงอาทติย์ที่พิษณุโล 90MW และพลังงานลาม Hadd 126MW เป็นไปตามแผน) คาดว่ากำไรจะเพิ่มขึ้นเป็น 5.9 พันล้าน หรือ +95% y-y 2) ผลการดำเนินงานมีความมั่นคงสูง และ PE ลดลงอย่างรวดเร็วจาก 23x ปีนี้ เป็น 12x ในปี 2016 และ 9.3x ในปี 2017 พร้อม Dividend Yield ที่เพิ่มขึ้นจาก 1.3% ปีนี้เป็น 2.5-3.8% ในปี 2016-17 3) มี Upside จากการลงทุนในอนาคต ด้วย D/E ที่ค่อยๆ ลดลงต่อเนื่องจาก 2.2x ปีนี้ เป็น 1.9-1.5x ในปี 2016-17 ขณะที่ทางเทคนิคมีแนวรับที่ 19 และ 18.40 บาท ตามลำดับ
หุ้นที่น่าสนใจทางเทคนิค
TCMC “ซื้อ” ราคาหุ้นมีจังหวะฟื้นตัวขึ้นที่แนวค่าเฉลี่ย 3 เดือนด้วยแท่งเทียนรูปแบบ Piercing Line เป็นจังหวะเก็งกำไรตามการฟื้นตัว มีแนวต้านแรกบริเวณ 3.72 บาท และถัดไปที่แนวเส้นค่าเฉลี่ยระยะสัปดาห์บริเวณ 3.80 บาท
SVI “ซื้อ” ราคาหุ้นฟื้นตัวขึ้นอีกครั้งหลังพักฐานด้วยรูปแบบ Double Bottom กลับมายืนเหนือเส้นค่าเฉลี่ยระยะสัปดาห์ได้  กำลังทดสอบค่าเฉลี่ยระยะเดือนบริเวณ 4.46 บาทโดยมีเป้าหมายถัดไปบริเวณ 4.50 และ 4.60 บาทตามลำดับ
PT “ซื้อ” ราคาหุ้นดีดตัวขึ้นจากฐาน พร้อมปริมาณการซื้อขายหนาแน่น เส้นค่าเฉลี่ยเรียงตัวตัดกันยืนยันแนวโน้มขึ้น มีแนวต้านแรกบริเวณเส้นค่าเฉลี่ย 3 เดือนที่ 10.60 บาท และถัดไปที่ 11.00 บาท
Futures แนวรับ          แนวต้าน
SET50         930             940
                   925             945
Gold         18000           18200
                 17900           18400
Oil            1940            2000
                 1900            2070